Diari Oficial de la Generalitat Valenciana


Sumari del DOGV 8930, del 20-10-2020 (2020/8303)

Notificació de la sentència dictada en el procediment de modificació de mesures número 432/2019.
------------------------------------------------------------------------------------------------

### Dades del document

Número de DOGV
:   8930

Data del DOGV
:   20-10-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/8303


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de modificació de mesures número 432/2019. [2020/8303]  
Pedro Moya Donate, lletrat de l'Administració de justícia del Jutjat de Primera Instància número 7 de Castelló de la Plana, faig saber que en aquest procediment de modificació de mesures, supòsit contenciós seguit a instàncies d'Andrés Pilar Alonso, contra Patricia María Millán Sarmiento, s'ha dictat la sentència que, literalment, és com segueix:  
  
Sentència núm. 623/2019  
Castelló de la Plana, 3 de desembre de 2019  
Gonzalo Sancho Cerdà, magistrat jutge del Jutjat de Primera Instància número 7 d'aquesta ciutat i del seu partit, he vist les actuacions sobre modificació de mesures, registrades amb el núm. 432/2019, promogudes per Andrés Pilar Alonso, representat per la procuradora Bernat Alarcón i defensat per la lletrada Vicente Rodríguez, contra Patricia María Millán Sarmiento, declarada en rebel·lia en aquest procediment, sobre modificació de mesures adoptades en sentència de guarda i custòdia, amb intervenció del Ministeri Fiscal, i atesos els següents:  
  
«Dispositiva  
Estime la demanda formulada per Andrés Pilar Alonso, representat per la procuradora Bernat Alarcón i defensat per la lletrada Vicente Rodríguez, contra Patricia María Millán Sarmiento, declarada en rebel·lia en aquest procediment, amb intervenció del Ministeri Fiscal, i ordene la modificació de les mesures contingudes en la Sentència de guarda i custòdia núm. 38/2017, dictada el 25 de gener de 2017 en el procediment 2008/2016, en els termes següents:  
  
1. S'atribueix a Andrés Pilar Alonso la guarda i custòdia del seu fill, amb la pàtria potestat compartida entre els dos progenitors.  
2. S'estableix el règim de visites següent entre la mare, Patricia María Millán Sarmiento, i el fill menor: la mare podrà tindre el menor els caps de setmana alterns, dissabtes i diumenges, sense pernocta. El lliurament i la recollida del menor s'efectuarà en el punt d'encontre familiar. L'horari serà de 10.00 a 20.00, sense perjudici que aquest haja d'adaptar-se a la disponibilitat del PEF. Expediu un ofici al PEF perquè açò siga efectiu.  
3. En concepte de pensió alimentària, la mare haurà d'abonar la quantitat de 120 euros mensuals, que ingressarà dins dels cinc primers dies de cada mes en el compte bancari que designe el pare, i que s'actualitzarà anualment conforme a les variacions de l'IPC. Les despeses extraordinàries s'abonaran al 70 % per part del pare i al 30 % per part de la mare.  
No pertoca fer cap imposició expressa de les costes.  
Mode d'impugnació: mitjançant un recurs d'apel·lació per a l'Audiència Provincial de Castelló (art. 455 LECn). El recurs ha d'interposar-se dins del termini de 20 dies hàbils, comptador a partir de l'endemà de la notificació. De conformitat amb la disposició addicional quinzena de la Llei orgànica del poder judicial, quan s'anuncie o es prepare aquest recurs, s'ha d'acreditar la constitució d'un depòsit de 50 euros mitjançant un ingrés en el compte de depòsits i consignacions d'aquest jutjat.  
Aquesta és la meua sentència, que pronuncie, mane i signe.»  
Publicació. La sentència anterior ha sigut donada, llegida i publicada pel magistrat que l'ha dictada, mentre celebrava audiència pública, en el dia de hui; jo, el lletrat de l'Administració de justícia, en done fe. Castelló, 15 de setembre de 2020.  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el tauler d'anuncis del jutjat per a portar a efecte la diligència de notificació de sentència.  
  
Castelló de la Plana, 15 de setembre de 2020.- El lletrat de l'Administració de justícia: Pedro Moya Donate.